Imut l-eks drummer ta' Ozzy Osbourne, Lee Kerslake, fl-età ta' 73 sena Tħabbret il-mewt tal-eks drummer ta' Ozzy Osbourne, Lee Kerslake, fl-età 73 sena. Il-mużiċist kien għaddej minn trattament għall-kanċer tal-prostata. Hu magħruf sew għall-prestazzjoni tiegħu flimkien mal-grupp mużikali Black Sabbath fl-album Blizzard of Ozz. Huwa kien ukoll d-drummer tal-band Uriah Heep. Osbourne kiteb fuq Facebook kif kien ilu ma jara lil Lee 39 sena iżda li l-memorja tiegħu se tibqa' mfakkra għal snin twal fil-mużika.